
Anexa la HCL  nr. ..../29.12.2025 
 
REGULAMENT 
de organizare şi funcţionare  a Consiliului Comunitar  Consultativ al comunei Poiana Mărului
 
I. Înființarea Consiliului Comunitar Consultativ 
 
Art.1. (1)Consiliul Comunitar Consultativ la nivelul comunei Poiana Mărului, județul Brașov este o structură consultativă, fără personalitate juridică, care desfășoară activității cu caracter social la nivel local și este înființat prin hotărâre a Consiliului Local al comunei Poiana Mărului  conform Legii nr. 156/2023 privind organizarea activității de prevenire a separării copilului de familie.   
(2) Scopul Consiliul Comunitar Consultativ este  de a sprijinii activitatea de asistență socială și activitatea de protecție și promovare a drepturilor copilului, conform Legii nr.272/2004 privind protecţia şi promovarea drepturilor copilului, cu modificările și completările ulterioare.  
Art.2. Consiliul Comunitar Consultativ este creat în conformitate cu prevederile art.114 din 
Legea nr.272/2004, urmând ca acesta să își aducă contribuția la soluționarea problemelor de interes local pentru copii și familii.  
Art.3. Consiliul Comunitar Consultativ nu se substituie autorităților locale și nu substituie autoritățile locale și are cu acestea doar relații de colaborare.  
 
II. Principii în baza cărora se desfășoară activitatea Consiliului Comunitar Consultativ a) nediscriminare 
b) respectul față de cetățean 
c) legalitatea 
d) confidențialitatea 
e) imparțialitatea 
f) acceptanță 
 
III. Componența Consiliului Comunitar Consultativ 
Art.4. (1) Componenţa structurii comunitare consultative este stabilită prin hotărâre a consiliului local şi este constituită din conducătorul serviciului public de asistenţă socială, un reprezentant al unei unităţi de învăţământ, un medic de familie, un poliţist de proximitate sau din poliţia locală, un preot sau un reprezentant al unui cult religios recunoscut, un consilier local.   
(2) Preşedintele structurii comunitare consultative este conducătorul serviciului public de asistenţă socială.          
(3) În funcţie de specificul comunităţii mai pot fi membrii, un reprezentant al unei organizaţii neguvernamentale acreditate ca furnizor de servicii sociale care desfăşoară activităţi în domeniul protecţiei şi promovării drepturilor copilului.  
Art.5. Componența Consiliului Comunitar Consultativ se poate modifica în următoarele 
situații:  
a) decesul persoanei desemnate;  
b) renunțarea unilaterală a persoanei desemnate, cu notificarea în scris cu cel puțin 30 de zile înainte ca renunțarea să producă efecte;  
c) neparticiparea la trei întruniri consecutive;  
d) nerespectarea principiului legalității, confidențialității, imparțialității nediscriminării, etc.  
Componența Consiliului Comunitar Consultativ se poate modifica prin Hotărâre a Consiliului local al comunei Feldioara. 
IV. Raporturile între Consiliul Comunitar Consultativ și autoritățile administrației publice locale 
 
Art.6. Consiliul Comunitar Consultativ fiind o structură independentă va căuta să se implice concret în depistarea, analizarea și soluționarea cauzelor din domeniul promovării și protecției drepturilor copilului și în același timp să poată fi cunoscut la nivel local . 
Art.7. Consiliul Comunitar Consultativ nu se subordonează autorității care la creat.  
Art.8. Consiliul Comunitar Consultativ este structură comunitară independentă care sprijină compartimentul de asistență socială din cadrul primăriei comunei Poiana Mărului, pentru realizarea activității de asistență socială și protecția copilului.  
 	Art.9. Consiliul Comunitar Consultativ recomandă Consiliului Local/Primarului/Comisiei pentru Protecția Copilului luarea unor măsuri pentru soluționarea cazurilor sociale, fie acordarea unor servicii sociale, fie luarea măsuri speciale de protecție.  
 
V. Raporturile între Consiliul Comunitar Consultativ și autoritățile administrației publice locale 
 
           Art.10. Consiliul Comunitar Consultativ acționează ca o echipă inter – și multidisciplinară. Între membrii săi sunt relații de colaborarea. Membrii Consiliului Comunitar Consultativ acţionează ca o echipă, având strânse relaţii de colaborare și aceeaşi poziţie.  
Art.11. Întâlnirile de lucru se desfăşoară cu sprijinul secretarului acestuia.  
Art.12. Divergențele de opinii/punctele de vedere contradictorii se manifestă doar în timpul întâlnirilor, concluziile și deciziile Consiliului Comunitar Consultativ, odată adoptate prin votul  majorităţii, sunt însuşite de fiecare membru în parte, devin echivoce.  
 
VI. Raporturile între Consiliul Comunitar Consultativ și comuna Poiana Mărului
 
Art.13 Consiliul Comunitar Consultativ nu dă naștere la obligații pentru cetățenii comunei, aceștia fiind informați despre existența Consiliului și rolul acestuia. 
Art.14.Cetățenii din comuna pot participa, în funcție de voința lor, la întâlnirile Consiliului, dar aceștia nu pot fi obligați să se prezinte în fața Consiliului.  
Art.15. Consiliul Comunitar Consultativ poate doar recomanda cetățenilor asumarea unor obligații și împreună cu personalul cu atribuții sociale și protecția copilului își asumă obligația de a sfătui și influența familia care beneficiază de sprijin pentru a crește capacitatea acestuia de a se ocupa de copii.  
Art.16. Membrii Consiliului Comunitar Consultativ sunt obligați să respecte toate drepturile cetățenilor, adulți si copii, cu care vin în contact în această calitate fără nici o discriminare. Interesul suprem al copilului este principiul și reperul de baza pentru deciziile care privesc copiii. 
Art.17. Chiar dacă majoritatea cetățenilor, potențiali beneficiari ai intervențiilor Consiliului Comunitar Consultativ sunt dezavantajați social, ei trebuie tratați cu respect, orice atingere adusa demnității persoanei fiind incompatibilă cu calitatea de membru în Consiliul Comunitar Consultativ.  			Art.18. Evidența marginalizării și excluziunii persoanelor defavorizate și încurajarea tolerantei si a spiritului de solidaritate între membrii colectivității sunt premise de care depinde calitatea intervențiilor Consiliului Comunitar Consultativ.  
 
VII. Raporturile între Consiliul Comunitar Consultativ și alte structuri comunitare 
 
Art.19. Consiliul Comunitar Consultativ este un model nou de organizare a comunității locale pentru o implicare permanentă și sistematică a acesteia în soluționarea problemelor sociale. Rolul acestuia nu trebuie confundat cu rolul serviciilor/compartimentelor de asistenta sociala care funcționează la nivel local. 
  
VIII. Atribuțiile Consiliului Comunitar Consultativ 
 
Art.20. Consiliul Comunitar Consultativ își asumă responsabilitatea pentru cazul tratat, iar aceasta responsabilitate este de natura consultativă.  
Art.21. Consiliul Comunitar Consultativ contribuie la ameliorarea stării sociale a întregii comunități. 
Art.22. Consiliul Comunitar Consultativ are în vedere promovarea valorilor familiale, a 
sănătății familiei și a îngrijirii copiilor de către părinți. Consiliul Comunitar Consultativ acționează în scopul prevenirii separării copilului de părinți și sprijină familiile pentru asanarea acestei responsabilități.  
Art.23. Consiliul Comunitar Consultativ îndeplineşte următoarele atribuţii principale:  
a) sprijină activitatea de elaborare, implementare şi monitorizare a planurilor de servicii 
pentru copiii expuşi riscului de separare de familie; 
b) analizează şi propune acordarea de beneficii sociale excepţionale pentru familiile care se ocupă de creşterea şi îngrijirea copiilor aflaţi în situaţie de risc de separare ca urmare a situaţiei economice precare cu care familia se confruntă; 
c) avizează planurile anuale de dezvoltare a serviciilor de prevenire; 
d) sprijină şi facilitează organizarea de grupuri de suport pentru părinţi care se află în situaţiile prevăzute la art. 5 din Legea nr.156/2023 privind organizarea activității de prevenire a separării copilului de familie;  
e) sprijină constituirea unor organisme de reprezentare a copiilor şi tinerilor la nivel de 
comunitate; 
f) sprijină organizarea de grupuri de lucru, mese rotunde pe tema prevenirii separării copilului de familie la care să participe reprezentanţi ai serviciului public de asistenţă socială, ai unităţilor de învăţământ, medici de familie, alţi profesionişti relevanţi, care să faciliteze schimbul de bune practici, precum şi identificarea de soluţii pentru copiii aflaţi în situaţie de risc de separare de familie; 
g) sprijină realizarea de campanii de informare pe teme relevante pentru prevenirea separării copilului de familie; 
h) întocmeşte un raport anual de activitate, pe care îl înaintează consiliului local, cu privire la situaţia copiilor din unitatea administrativ - teritorială.  
 
 IX. Sesizarea Consiliului Comunitar Consultativ 
 
Art.24.(1) Problemele comunității sunt semnalate, de regulă, de asistentul social din cadrul Compartimentului asistență socială.  
(2) Membrii consiliului se pot autosesiza atunci când intra în contact direct cu situații care corespund atribuțiilor lor sau când sunt sesizați de membrii comunității. 
Art.25. Consiliul Comunitar Consultativ va invita familiile/persoanele la dezbaterile sale, acționând ca o puternica structura de influențare a cetățenilor, impactul fiind deosebit de puternic. Cu acordul membrilor si a beneficiarilor consiliați, pot fi invitate și alte persoane care pot contribui la rezolvarea problemelor supuse spre soluționare.  

 X. Funcționarea Consiliului Comunitar Consultativ 
 
Art.26. Consiliul Comunitar Consultativ se întrunește în ședințe ordinare trimestrial și în ședințe extraordinare, ori de cate ori este necesar.  
Art.27. In cadrul primei ședințe a Consiliului, se desemnează președinte, vicepreședintele și secretarul consiliului.  
Art.28. Convocarea ședințelor Consiliului Comunitar Consultativ se realizează de către Președinte, cu cel puțin cinci zile lucrătoarea înainte de data stabilită, în cazul ședințelor ordinare, iar în cazul ședințelor extraordinare cu cel puțin 2 zile lucrătoare înaintea datei stabilite pentru ședință.  
Art.29. Ședințele sunt valabil întrunite in cazul in care sunt prezenți cel puțin 3 (trei) din  numărul total al membrilor Consiliului Comunitar Consultativ.  
Art.30. Consiliul Comunitar Consultativ adopta Hotărâri cu majoritatea membrilor prezenți la ședința.  
Art.31. La ședințele Consiliului Comunitar Consultativ se întocmesc procese verbale care se redactează de secretar și vor fi însușite de  către toți membrii  prezenți. Procesul verbal va contine in mod obligatoriu numărul adresei prin care au fost convocați membrii, mențiuni referitoare la prezenta, ordinea de zi a ședinței, punctele de vedere ale membrilor cu privite la subiectele de pe ordinea de zi, rezultatul votului pentru Hotărârile adoptate.  
Art.32. Ședințele Consiliului Comunitar Consultativ sunt conduse de președinte in cazul in care acesta absentează de la ședința, conducerea acesteia se asigura de vicepreședinte.  
Art.33. Evidenta ședințelor Consiliului Comunitar Consultativ este monitorizată de către secretar. 
Art.34. Consiliul Comunitar Consultativ analizează problemele identificate si realizează un plan de acțiuni care va fi transmis autorităților locale. 
Art.35. Mandatul membrilor este de 2 (doi) ani de la data numirii.  
Art.36. Activitatea Consiliului Comunitar Consultativ este îndrumată de către asistentul social din cadrul aparatului de specialitate al primarului. 
Art.37. Întrunirile de lucrări trimestriale sau extraordinare sunt găzduite de către Primăria comunei Poiana Mărului, organizarea acestora într-o altă locație necesită consultarea membrilor Consiliului, secretarul entității având rol de informare în acest sens. 
Art.38. Prevederile prezentului regulament se aplică tuturor membrilor Consiliului Comunitar Consultativ care sunt obligați să-l cunoască și să-l respecte.  
Art.39. Prezentul Regulament se completează cu prevederile legale în materie, și va putea fi 
modificat sau completat, după caz, prin Hotărârea Consiliului local al comunei Poiana Mărului.
 
       PREȘEDINTE DE ȘEDINȚĂ                                              Vizat pentru legalitate
                Costel GOGONEA                                                     p. SECRETAR GENERAL 
                                                                                                           Daniel Leonte POPA

